****

**แผนพัฒนาการเกษตรระดับตำบล ปี 2566-2570**

**ตำบลทุ่งหลวง**

****

****

****

**สำนักงานเกษตรอำเภอคีรีมาศ   
จังหวัดสุโขทัย**

**คำนำ**

แผนพัฒนาการเกษตรระดับตำบลฉบับนี้ ได้จัดทำขึ้นตามกระบวนการจัดทำแผนพัฒนาการเกษตร โดยการวิเคราะห์การทำการเกษตรระดับตำบล และได้ให้ชุมชนมีส่วนร่วมคิด วิเคราะห์ ตัดสินใจในการกำหนดแผนพัฒนาการเกษตรในพื้นที่ด้วยตนเอง ภายใต้ข้อมูลพื้นฐานของชุมชน โดยการมุ่งสร้างรายได้ การฟื้นฟู และเสริมสร้างความเข้มแข็งของอาชีพการเกษตร รวมทั้งการผลิตสินค้าทางการเกษตรอย่างมีคุณภาพ ภายใต้ศักยภาพของพื้นที่และชุมชน

สำนักงานเกษตรอำเภอคีรีมาศ ได้จัดทำแผนพัฒนาการเกษตรตำบลทุ่งหลวงขึ้น เพื่อใช้เป็นกรอบในการกำหนดทิศทางการส่งเสริมและพัฒนาอาชีพ และทรัพยากรของตำบลทุ่งหลวง และการจัดทำโครงการตามงบประมาณประจำปี 2564 เสนอขอรับการสนับสนุนจากแหล่งงบประมาณต่างๆต่อไป

สำนักงานเกษตรอำเภอคีรีมาศ

มกราคม 2565

**สารบัญ**

หน้า

**บทที่ 1 สภาพทั่วไปและข้อมูลพื้นฐานที่สำคัญของตำบลทุ่งหลวง**

สภาพทั่วไป 1

ลักษณะภูมิประเทศ 2

สภาพภูมิอากาศ 3

แหล่งน้ำ 5


**บทที่ 2 การวิเคราะห์สถานการณ์การเกษตรของตำบล** 10-24

**บทที่ 3 ทิศทาง/แนวทางการพัฒนาการเกษตรระดับตำบล** 25-29

**บทที่ 1**

**สภาพทั่วไปและข้อมูลพื้นฐาน**

**1. สภาพทั่วไปตำบลทุ่งหลวง**

 **1.1 ที่ตั้ง อาณาเขต ขอบเขตการปกครอง**

ที่มา : <http://ssmap.doae.go.th/>

ทิศเหนือ อาณาเขตติดต่อตำบลบ้านป้อม อำเภอคีรีมาศ และตำบลปากพระ อำเภอเมือง จ.สุโขทัย .   
ทิศใต้ อาณาเขตติดต่อตำบลโตนด อ.คีรีมาศ จ.สุโขทัย

ทิศตะวันออก อาณาเขตติดต่อตำบลปากพระ อำเภอเมือง และตำบลท่าฉนวน อำเภอกงไกรลาศ จ.สุโขทัย.   
ทิศตะวันตก อาณาเขตติดต่อกับตำบลนาเชิงคีรี อำเภอคีรีมาศ จังหวัดสุโขทัย . .

ตำบลทุ่งหลวงประกอบด้วย 13 หมู่บ้าน ดังนี้

หมู่ที่ 1 บ้านหัวราวป่าแค

หมู่ที่ 2 บ้านหน้าวัดลาย

หมู่ที่ 3 บ้านหลังวัดลาย

หมู่ที่ 4 บ้านท่ามะเกลือ

หมู่ที่ 5 ทุ่งหลวง 1

หมู่ที่ 6 วัดกลาง

หมู่ที่ 7 ทุ่งหลวง 2

หมู่ที่ 8 วัดบึง 1

หมู่ที่ 9 วังยาง


หมู่ที่ 10 วัดบึง 2

หมู่ที่ 11 บ้านหนองอ้อ

หมู่ที่ 12 หนองเกรียง

หมู่ที่ 13 หนองหมี

**1.2 ลักษณะภูมิประเทศ (Topographic) .**   
 ภูมิประเทศเป็นพื้นที่ราบลุ่ม โดยแม่น้ำยมไหลผ่านทางตอนใต้ เนื่องจากเป็นพื้นที่ราบลุ่มจึงมีน้ำท่วมขัง เมื่อถึงฤดูน้ำหลาก



ที่มา : <http://ssmap.doae.go.th/>

ทรัพยากรดินของตำบลทุ่งหลวง แบ่งออกเป็น 5 ชุดดิน ได้แก่


- ชุดดินที่ 4 จำนวน 599.49 ไร่ กลุ่มดินเหนียวลึกมากที่เกิดจากตะกอนลำน้ำที่มีอายุยังน้อย ปฏิกิริยาดินเป็นกลางถึงเป็นด่าง การระบายน้ำค่อนข้างเลว ความอุดมสมบูรณ์ปานกลาง

- ชุดดินที่ 5 จำนวน 9239.29 ไร่ กลุ่มดินเหนียวลึกมากที่เกิดจากตะกอนลำน้ำ ปฏิกิริยาดินเป็นกลางหรือเป็นด่าง การระบายน้ำเลว ความอุดมสมบูรณ์ต่ำถึงปานกลาง

- ชุดดินที่ 7 จำนวน 973.98 ไร่ กลุ่มดินเหนียวลึกมากที่เกิดจากตะกอนลำน้ำ ปฏิกิริยาดินเป็นกลางถึงเป็นด่าง การระบายน้ำค่อนข้างเลว ความอุดมสมบูรณ์ปานกลาง

- ชุดดินที่ 16 จำนวน 4913.46 ไร่ กลุ่มดินทรายแป้งลึกมากที่เกิดจากตะกอนลำน้ำ ปฏิกิริยาดินเป็นกรดจัดมาก การระบายน้ำเลว ความอุดมสมบูรณ์ต่ำ

- ชุดดินที่ 33 จำนวน 1774.64 ไร่ กลุ่มดินร่วนละเอียดลึกถึงลึกมากที่เกิดจากตะกอนลำน้ำหรือวัตถุต้นกำเนิดดินเนื้อหยาบ ปฏิกิริยาดินเป็นกรดจัดมาก การระบายน้ำดีถึงดีปานกลาง ความอุดมสมบูรณ์ต่ำ

 ซึ่งทั้ง 5 ชุดดินนี้เหมาะแก่การทำการเกษตรได้แก่ ปลูกข้าว และปลูกพืชไร่หรือพืชผัก แต่ทั้งนี้นั้นต้องมีการปรับปรุงบำรุงดินให้เหมาะแก่การทำการเกษตร โดยการไถกลบตอซัง เติมวัสดุปูน ไถกลบพืชปุ๋ยสด ใส่ .  
ปุ๋ยคอก ฯลฯ รวมทั้งการจัดการดินที่เหมาะสมต่อการปลูกพืช การยกร่องเพื่อปลูกผักและผลไม้ เป็นต้น

แผนที่กลุ่มชุดดินตำบลทุ่งหลวง

ที่มา : กรมพัฒนาที่ดิน 2564

**1.3 สภาพภูมิอากาศ** ลักษณะภูมิอากาศตำบลทุ่งหลวงขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศเย็นและแห้งจากประเทศจีนปกคลุมประเทศไทยในช่วงฤดู หนาว ทำให้มีอากาศหนาวเย็นและแห้งทั่วไป กับลมมรสุมตะวันตกเฉียงใต้ ซึ่งพัดพามวลอากาศ ชื้นจากทะเลและมหาสมุทรปกคลุมประเทศไทยในช่วงฤดูฝน ทำให้มีฝนตกทั่วไป

ฤดูกาลพิจารณาตามลักษณะลมฟ้าอากาศของประเทศไทย แบ่งออกได้เป็น 3 ฤดู ดังนี้

- ฤดูร้อน เริ่มประมาณกลางเดือนกุมภาพันธ์ถึงกลางเดือนพฤษภาคม ซึ่งเป็นช่องว่างของฤดูมรสุม

อากาศโดยทั่วไปร้อนอบอ้าว เดือนเมษายนเป็นเดือนที่มีอากาศร้อนอบอ้าว มากที่สุดในรอบปี

- ฤดูฝน เริ่มประมาณกลางเดือนพฤษภาคมถึงกลางเดือนตุลาคม ซึ่งเป็นระยะที่ลมมรสุมตะวันตกเฉียงใต้ซึ่ง .ร้อนและชื้นพัดจากมหาสมุทรอินเดียเข้าสู่ประเทศไทย ฝนจึงเริ่มตกชุกประมาณกลางเดือนพฤษภาคม

เป็นต้นไป เดือนที่มีฝนตกมากที่สุดคือเดือนกันยายน

- ฤดูหนาว เริ่มประมาณกลางเดือนตุลาคมถึงกลางเดือนกุมภาพันธ์ ซึ่งเป็นช่วงที่มรสุมตะวันออกเฉียงเหนือพัดปกคลุมประเทศไทย อากาศโดยทั่วไปจะหนาวเย็นและแห้ง เดือนที่มีอากาศหนาวที่สุด คือ เดือนมกราคม  
 ปริมาณน้ำฝนทั้งปีเฉลี่ยวัดได้ 1,442 มิลลิเมตร ปริมาณฝนรวมทั้งเดือนมากกว่า 200 มิลลิเมตร คือเดือนพฤษภาคม กันยายนและเดือนตุลาคม จำนวนฝนตก 118 วัน

อุณหภูมิโดยเฉลี่ยตลอดปีประมาณ 27.6 องศาเซลเซียส อุณหภูมิสูงสุดเฉลี่ย 33.0 องศาเซลเซียส และอุณหภูมิต่ำสุดเฉลี่ย 22.2 องศาเซลเซียส


**1.4 เส้นทางการคมนาคม**

ตำบลทุ่งหลวงมีถนนสายหลักผ่าน ได้แก่

ทางหลวงแผ่นดิน หมายเลข 101 (ถนนกำแพงเพชร-สุโขทัย) เชื่อมคมนาคมจังหวัดกำแพงเพชร ผ่านอำเภอคีรีมาศ เข้าสู่จังหวัดสุโขทัย จะผ่านตำบลทุ่งหลวงด้านทิศตะวันตกของชุมชนในแนวเหนือ-ใต้

ถนนสายทุ่งหลวง – อำเภอคีรีมาศ (สายเก่า) เป็นเส้นทางที่เชื่อมระหว่างตำบลทุ่งหลวงกับตำบลโตนด อำเภอคีรีมาศ

ถนนสายทุ่งหลวง – จอมสังข์ – ปากพระ เป็นเส้นทางเชื่อมระหว่างตำบลทุ่งหลวงกับตำบลปากพระ อำเภอเมืองสุโขทัย



ที่มา : <http://ssmap.doae.go.th/>

**1.5 แหล่งน้ำ**

บึงและหนองอื่น ๆ 5 แห่ง ได้แก่

บึงหนองขลัง

บึงหนองอ้อ

บึงวัดลาย

บึงหนองเกรียง

บึงยายหอม

คลอง 1 แห่ง ได้แก่

คลองหน้าวัดกลาง

**1.6 สภาพทางเศรษฐกิจและสังคม**

ประชากรส่วนใหญ่ประกอบอาชีพเกษตรกรรม เช่น ทำนา ทำไร่ ทำสวน นอกจากนี้ยังมีอาชีพการปั้นเครื่องปั้นดินเผาด้วย

จำนวนครัวเรือนประชากรแยกชายหญิง

ตารางที่ 1 แสดงจำนวนครัวเรือนประชากรแยกชายหญิงตำบลทุ่งหลวง

|  |  |  |  |  |  |
| --- | --- | --- | --- | --- | --- |
| หมู่ที่ | หมู่บ้าน | จำนวนครัวเรือน | จำนวนประชากร | | |
| ชาย | หญิง | รวม |
| 1 | บ้านหัวราวป่าแค | 85 | 123 | 133 | 256 |
| 2 | บ้านหน้าวัดลาย | 301 | 368 | 432 | 800 |
| 3 | บ้านหลังวัดลาย | 255 | 354 | 365 | 719 |
| 4 | บ้านท่ามะเกลือ | 139 | 172 | 231 | 403 |
| 5 | ทุ่งหลวง 1 | 85 | 88 | 117 | 205 |
| 6 | วัดกลาง | 79 | 80 | 106 | 186 |
| 7 | ทุ่งหลวง 2 | 70 | 71 | 107 | 178 |
| 8 | วัดบึง 1 | 70 | 86 | 103 | 189 |
| 9 | วังยาง | 170 | 202 | 241 | 443 |
| 10 | วัดบึง 2 | 104 | 104 | 148 | 252 |
| 11 | บ้านหนองอ้อ | 161 | 215 | 246 | 461 |
| 12 | หนองเกรียง | 153 | 188 | 246 | 434 |
| 13 | หนองหมี | 120 | 158 | 154 | 312 |
|  | รวม | 1,792 | 2,209 | 2,629 | 4,838 |

ที่มา : ฝ่ายทะเบียนและบัตร อำเภอคีรีมาศ/เดือนกุมภาพันธ์ 2565

**การศึกษา**

ตำบลทุ่งหลวงมีสถานศึกษาในตำบล ดังนี้

ศูนย์พัฒนาเด็กเล็ก (ศพด.) 2 ศูนย์ ได้แก่

ศพด.อนุบาลคีรีมาศ (วัดบึง)

ศพด.วัดดุสิดาราม

โรงเรียนทั้งหมด 3 โรงเรียน ได้แก่

โรงเรียนวัดดุสิดาราม

โรงเรียนวัดลายมิตรภาพที่ 80

โรงเรียนอนุบาลคีรีมาศ (วัดบึง)

**สาธารณสุข**

โรงพยาบาลส่งเสริมสุขภาพตำบลทุ่งหลวง 1 แห่ง

อัตราการมีและการใช้ส้วมราดน้ำ ร้อยละ 100

**ประเพณีและวัฒนธรรม**

ปั้นหม้อดินเผา

ตำบลทุ่งหลวงมีวัดที่สำคัญจำนวน 5 แห่ง ดังนี้

วัดลาย

วัดดุสิดาราม

วัดบึง (ทุ่งหลวง)

วัดบึงภูเต่า

วัดดงบ้านล้อม

ประเพณี

ประเพณีที่สำคัญในท้องถิ่นตำบลทุ่งหลวง มีการอนุรักษ์รักษาดำรงไว้คือ ประเพณีสรงน้ำพระในเทศกาลวันสงกรานต์ และประเพณีลอยกระทง


**องค์กร/สถาบัน**

ตารางที่ 2 แสดงจำนวนกลุ่มและองค์กร/สถาบัน

|  |  |  |  |  |  |  |
| --- | --- | --- | --- | --- | --- | --- |
| **หมู่ที่** | **ชื่อกลุ่ม** | **สมาชิก**  **(คน)** | **จำนวนเงินกองทุน**  **(บาท)** | **ศักยภาพกลุ่ม** | | |
| **ดี** | **พอใช้** | **ปรับปรุง** |
| 1 | กลุ่มแม่บ้านเกษตรกร  กลุ่มโครงการส่งเสริมการปลูกถั่วเขียว | 20  20 | 34,000  5,000 | /  - | -  - | -  / |
| 2 | กลุ่มแม่บ้านเกษตรกร | 176 | 300,000 | / | - | - |
| 3 | กลุ่มแม่บ้านเกษตรกร | 171 | 350,000 | / | - | - |
| 4 | กลุ่มแม่บ้านเกษตรกร | 40 | 38,000 | / | - | - |
| 5 | ศูนย์ส่งเสริมและผลิตพันธุ์ข้าวชุมชน | 40 | 640,000 | / | - | - |
| 6 | กลุ่มแม่บ้านเกษตรกร | 30 | 4,500 | - | - | / |
| 7 | กลุ่มแม่บ้านเกษตรกร | 35 | 54,000 | - | / | - |
| 8 | กลุ่มแม่บ้านเกษตรกร | 21 | 15,000 | - | / | - |
| 9 | กลุ่มแม่บ้านเกษตรกร | 45 | 23,000 | - | / | - |
| 10 | กลุ่มแม่บ้านเกษตรกร  กลุ่มส่งเสริมการเลี้ยงโคเนื้อ | 35  25 | 26,000  6,000 | -  - | /  / | -  - |

## 1.7 ลักษณะการใช้ที่ดินของตำบลทุ่งหลวง

|  |  |  |  |  |  |  |  |
| --- | --- | --- | --- | --- | --- | --- | --- |
| พื้นที่ทั้งหมด (ไร่) | พื้นที่การถือครองทางการเกษตร (ไร่) | | | | | | พื้นที่อื่นๆ (ไร่) |
| ที่นา (ไร่) | ที่ไร่ (ไร่) | ไม้ผล (ไร่) | ไม้ยืนต้น (ไร่) | เลี้ยงสัตว์ (ไร่) | รวม (ไร่) |
| 16,102 | 7,962 | 235 | 42 | 54 | - | 8,293 | 7,809 |



แผนที่ ลักษณะการใช้ที่ดิน

ที่มา : <http://ssmap.doae.go.th/>

##### **บทที่ 2**

##### **การวิเคราะห์สถานการณ์การเกษตรของตำบล**

##### **๒.๑ ข้อมูลประกอบการวิเคราะห์พื้นที่ของตำบลทุ่งหลวง**

๒.๑.๑ สถานการณ์การเกษตรในพื้นที่

๑) เกษตรกรและองค์กรเกษตรกร

-Smart Farmer นายสุมิตร พรมกลิ้ง

-YSF นางมณีวรรณ์ ม่วงจาด

-วิสาหกิจชุมชน กระเป๋าหนองหมี, เครื่องปั้นดินเผาหน้าวัดลาย, เมล็ดพันธุ์ข้าวทุ่งหลวง

๒) ศักยภาพพื้นที่ / ทรัพยากรทางการเกษตร

-ดิน พื้นที่ตำบลทุ่งหลวงมีดินส่วนใหญ่เป็นเป็นที่ลุ่ม และมีที่เป็นพื้นที่ดอนบางส่วน

-น้ำ มีแหล่งน้ำเพียงพอสำหรับทำการเกษตรกรรม ในฤดูแล้งอาจจะมีบางพื้นที่ที่ได้รับผลกระทบบ้าง

-อื่นๆ ฤดูน้ำหลากจะมีพื้นที่ลุ่มจะเกิดการท่วมของน้ำบ้างบางพื้นที่

๓) เอกลักษณ์ประจำถิ่น และสินค้าที่สำคัญ

เครื่องปั้นดินเผา

๔) สินค้าเกษตรที่สำคัญ

**การผลิตพืช**

ก. ข้าว

การใช้พันธุ์

ข้าวนาปี เกษตรกรเลือกใช้พันธุ์ข้าวชนิดไม่ไวแสง (ขาวดอกมะลิ105 , พิษณุโลก 2, กข 49) ใช้เพาะปลูกในลักษณะพื้นที่เป็นที่ราบ และการใช้พันธุ์ข้าวไวแสง (พื้นเมือง) ใช้ในลักษณะพื้นที่ลุ่มน้ำขัง ประมาณ 50 เซนติเมตร

ข้าวนาปรัง เกษตรกรเลือกใช้พันธุ์ข้าวชนิดไม่ไวแสง (กข57, พิษณุโลก2 , กข31)

ใช้เพาะปลูกในลักษณะพื้นที่ราบเมล็ดพันธุ์ที่เกษตรกรนำมาใช้เพาะปลูกเป็นการเก็บไว้ใช้เอง

เป็นช่วง ๆ หรือมีการสืบทอดกับเพื่อนบ้าน ดังนั้นเมล็ดพันธุ์ข้าวจึงขาดคุณภาพต่อการต้านทาน

โรค-แมลง

ช่วงเวลาการปลูก ข้าวนาปีเกษตรกรจะเริ่มเตรียมแปลงปลูกและทำการปลูกในระหว่างเดือนเมษายน-กรกฎาคม และทำการเก็บเกี่ยวระหว่างเดือนตุลาคม-ธันวาคม

ข้าวนาปรังเกษตรกรจะเริ่มเตรียมแปลงปลูกและทำการปลูกในระหว่างเดือนพฤศจิกายน-ธันวาคม และทำการเก็บเกี่ยวในระหว่างเดือนมกราคม-กุมภาพันธ์

วิธีการปลูก เมื่อเตรียมดินพร้อมแล้วเกษตรกรจะใช้วิธีการปลูกโดยการหว่านในพื้นที่ราบหว่านหลังจากทำเทือกเสร็จแล้ว ส่วนในที่ลุ่มหว่านก่อนที่ฝนจะตกปริมาณมาก (หว่านสำรวย) อัตราการใช้เมล็ดพันธุ์ 30-35 กิโลกรัมต่อไร่

การใส่ปุ๋ย เกษตรกรใส่ปุ๋ยเพื่อเพิ่มผลผลิต จำนวน 2 ครั้ง ครั้งที่ 1 ใส่ปุ๋ยสูตร 46-0-0 อัตรา 20 กิโลกรัมต่อไร่ และจะใส่ปุ๋ยครั้งที่ 2 หลังจากหว่านครั้งที่ 1 ประมาณ 45 วัน ใช้ปุ๋ยสูตร 16-20-0 อัตรา 30 กิโลกรัมต่อไร่ ในระยะข้าวสร้างจุดอ่อน (ก่อนตั้งท้อง)

การป้องกันและกำจัดโรค-แมลง เกษตรกรใช้วิธีป้องกันกำจัดโรค-แมลง โดยการพ่นสารเคมี เฉลี่ย 3 ครั้งต่อฤดูกาล

การป้องกันกำจัดวัชพืช เกษตรกรใช้วิธีการป้องกันและกำจัดวัชพืช โดยการพ่นสารเคมีคลุมหญ้า จำนวน 1 ครั้ง หลังจากข้าวงอกประมาณ 15 วัน

การเก็บเกี่ยว ในสภาพปัจจุบันเกษตรกรใช้เครื่องเกี่ยวนวด เก็บเกี่ยวข้าวในระยะพลับพลึง

การเก็บรักษา เมื่อดำเนินการเก็บเกี่ยวข้าวเสร็จแล้ว เกษตรกรจะนำไปจำหน่ายทันที โดยไม่มีการตากแดดหรือลดความชื้น เมล็ดข้าวจะมีความชื้นประมาณ 20-25%

ข. การปลูกข้าวโพดเลี้ยงสัตว์

การใช้พันธุ์ เกษตรกรนิยมใช้พันธุ์ลูกผสม CP888 เนื่องจากให้ผลผลิตต่อไร่สูง ต้านทานโรคและแมลงศัตรูพืช

การเตรียมดิน เกษตรกรจะมีการเตรียมดินก่อนการปลูกโดยการไถ 2 ครั้ง

ระยะปลูก เกษตรกรจะทำการปลูกโดยการเครื่องหยอดเมล็ด ระยะปลูกระหว่างต้น 15 ซม.

การใส่ปุ๋ย เกษตรกรจะทำการใส่ปุ๋ย 2 ครั้ง โดยครั้งที่ 1 จะใส่เมื่อข้าวโพดอายุประมาณ 7 – 15 วัน ใส่พร้อมกับการกำจัดวัชพืชครั้งแรกใช้ปุ๋ยสูตร 46-0-0 ครั้งที่ 2 ใส่เมื่อข้าวโพดอายุประมาณ 45 วัน โดยใช้ปุ๋ยสูตร 15-15-15

การป้องกันและกำจัดโรค-แมลง เกษตรกรจะทำการฉีดพ่นสารเคมีเมื่อพบการระบาดของโรค-แมลงศัตรูพืชเท่านั้น

การป้องกันและกำจัดวัชพืช นอกจากวัชพืชการถูกทำลายจากการไถพรวนแล้วเกษตรกรจะทำการกำจัดวัชพืชเมื่อข้าวโพดงอกแล้วประมาณ 7-15 วัน

การเก็บเกี่ยว เกษตรกรจะทำการเก็บเกี่ยวประมาณเดือนกันยายน-เดือนตุลาคม โดยการจ้างแรงงานหักฝักแก่ที่แห้งแล้วเท่านั้น

การเก็บรักษา หลังจากทำการเก็บเกี่ยวแล้วเกษตรกรจำนำฝักข้าวโพดมาตากไว้ให้แห้งเพื่อรอการสีและจำหน่ายต่อไป

ค. การปลูกอ้อยโรงงาน

การใช้พันธุ์ เกษตรกรนิยมใช้พันธุ์ขอนแก่น3 และLK92-11 เนื่องจากให้ผลผลิตต่อไร่สูง ต้านทานโรคและแมลงศัตรูพืช

การเตรียมดิน เกษตรกรจะมีการเตรียมดินก่อนการปลูกโดยการไถ 2 ครั้ง

ระยะปลูก เกษตรกรจะทำการปลูกโดยการเครื่องปลูกระยะปลูกระหว่างต้น 50 ซม.

การใส่ปุ๋ย เกษตรกรจะทำการใส่ปุ๋ย 3 ครั้ง โดยครั้งที่ 1 จะใส่เมื่ออ้อย อายุประมาณ 1 เดือน ใส่พร้อมกับการกำจัดวัชพืชครั้งแรกใช้ปุ๋ยสูตร 15-15-15 ครั้งที่ 2 ใส่เมื่ออ้อยอายุประมาณ 5 เดือน โดยใช้ปุ๋ยสูตร 46-0-0

การป้องกันและกำจัดโรค-แมลง เกษตรกรจะทำการฉีดพ่นสารเคมีเมื่อพบการระบาดของโรค-แมลงศัตรูพืชเท่านั้น

การป้องกันและกำจัดวัชพืช นอกจากวัชพืชการถูกทำลายจากการไถพรวนแล้วเกษตรกรจะทำการกำจัดวัชพืชเมื่อวัชพืชขึ้นในช่วงแรก

การเก็บเกี่ยว เกษตรกรจะทำการเก็บเกี่ยวประมาณอายุ 1 ปี เมื่อโรงงานเปิดช่วงหีบ

อ้อย

ง. การปลูกถั่วเขียว

การใช้พันธุ์ เกษตรกรนิยมใช้พันธุ์ กำแพงแสน 1 เนื่องจากให้ผลผลิตต่อไร่สูง ต้านทานโรคและแมลงศัตรูพืช

การเตรียมดิน เกษตรกรจะมีการเตรียมดินก่อนการปลูกโดยการไถ 2 ครั้ง

ระยะปลูก เกษตรกรจะทำการปลูกโดยการหว่าน อัตราการใช้เมล็ดพันธุ์ 8 กิโลกรัมต่อไร่

การใส่ปุ๋ย เกษตรกรจะทำการใส่ปุ๋ย 1 ครั้ง โดยใช้สูตร 46-0-0 เมื่อถั่วเขียวอายุประมาณ 15 วัน อัตราการใช้ 5 กิโลกรัมต่อไร่

การป้องกันและกำจัดโรค-แมลง เกษตรกรจะทำการฉีดพ่นสารเคมีเมื่อพบการระบาดของโรค-แมลงศัตรูพืชเท่านั้น

การป้องกันและกำจัดวัชพืช นอกจากวัชพืชการถูกทำลายจากการไถพรวนแล้วเกษตรกรจะทำการกำจัดวัชพืชโดยการฉีดพ่นสารเคมีกำจัดวัชพืช เมื่อถั่วเขียวงอกแล้วประมาณ 7-15 วัน

การเก็บเกี่ยว เกษตรกรจะทำการเก็บเกี่ยวประมาณเดือนธันวาคม-มกราคม โดยการจ้างแรงงานเกี่ยวและตากไว้ประมาณ 1-2 วัน ก่อนทำการสี

การเก็บรักษา เมื่อทำการสีเสร็จแล้วเกษตรกรจำนำเมล็ดพันธุ์ที่ได้ใส่กระสอบป่านเก็บไว้จำหน่ายและอีกส่วนหนึ่งจะเก็บไว้ทำพันธุ์ในฤดูกาลต่อไป

การผลิตสัตว์

ก. การผลิตโค

การใช้พันธุ์ เกษตรกรนิยมใช้พันธุ์ลูกผสมบราห์มัน เลี้ยงเพื่อขุนจำหน่าย การจัดหาพันธุ์โดยการหาซื้อตามท้องตลาดในท้องถิ่นหรือเกษตรกรด้วยกันเองที่พอจะเชื่อถือได้

วิธีการเลี้ยง จะทำการเลี้ยงแบบปล่อยทุ่ง ใช้อาหารที่ขึ้นตามธรรมชาติ หรือบางครั้งก็มีการให้อาหารเสริมเป็นเศษวัสดุทางการเกษตร เช่น เปลือกถั่วเหลืองหรือรำข้าว มีโรงเรือนแบบโปร่งเพื่อให้สัตว์ใช้เป็น ที่พักในเวลากลางคืน เมื่อนำมาขุนได้ประมาณ 5-6 เดือน ก็จะจำหน่ายได้

การป้องกันโรค เมื่อเกิดโรคระบาด เจ้าหน้าที่ปศุสัตว์จะออกไปทำการฉีดวัคซีนป้องกันโรคให้ หรือเกษตรกรบางรายก็จะทำการจัดซื้อวัคซีนมาฉีดป้องกันเอง

ข. การเลี้ยงสุกร

การใช้พันธุ์ เกษตรกรนิยมใช้พันธุ์ลาร์จไวท์ จัดซื้อมาเป็นลักษณะสุกรขุน ถ้ามีลักษณะที่ดี ก็จะคัดเป็นพ่อพันธุ์แม่พันธุ์ แหล่งที่มาก็จะจัดซื้อตามฟาร์มที่พอเชื่อถือได้ หรือมีพ่อค้าเร่ขายตามท้องตลาดชุมชน

วิธีการเลี้ยง เป็นการเลี้ยงขังในโรงเรือน ให้อาหารสำเร็จรูปโดยมีบริษัทอาหารสุกรจัดส่ง และเกษตรกรจัดหาผลผลิตทางการเกษตรจากโรงงาน เช่น รำ ปลายข้าว แกลบละเอียด นำมาผสมเอง เพื่อลดต้นทุน เมื่ออายุได้ 3-4 เดือนก็จะจำหน่ายได้

การป้องกันโรค เกษตรกรที่มีการเลี้ยงมาก ๆ ก็จะทำการจัดซื้อวัคซีนมาฉีดป้องกันโรคเอง หรือประสานงานกับเจ้าหน้าที่ปศุสัตว์ให้ดำเนินการ

ค. การเลี้ยงไก่พื้นเมือง

การใช้พันธุ์ มีการคัดเลือกพันธุ์เองในครอบครัวหรือจัดซื้อมาจากผู้เลี้ยงด้วยกันเอง

วิธีการเลี้ยง เลี้ยงแบบปล่อยตามลานบ้านหรือบริเวณบ้าน โดยให้อาหารเสริมจำพวก รำ ปลายข้าว หรือไก่จะหาอาหารจากการตกหล่นตามบริเวณไร่นา เมื่ออายุประมาณ 4-5 เดือน ก็จะจับจำหน่าย ในท้องตลาดหรือพ่อค้าท้องถิ่น

การป้องกันโรค ไม่มีการป้องกันโรคถ้าเกิดมีโรคระบาดก็มีการปล่อยตามธรรมชาติ

ง. การเลี้ยงเป็ด

การใช้พันธุ์ เกษตรกรจะมีการจัดซื้อจากแหล่งพันธุ์ที่เชื่อถือได้ ที่มีร่างกายสมบูรณ์ แข็งแรง สามารถให้ผลผลิตเร็ว

วิธีการเลี้ยง เลี้ยงแบบปล่อยตามบริเวณบ้าน และปล่อยตามทุ่งนา เพื่อให้หาอาหารตามบริเวณทุ่งนา เช่น กุ้ง ปู หอย เพื่อประหยัดค่าอาหาร

การป้องกันโรค ไม่มีการป้องกันโรค

จากข้อมูลการใช้เทคโนโลยีในการผลิตพืช-สัตว์ที่ได้แสดงไว้ในเบื้องต้นวัตถุประสงค์ในการใช้เทคโนโลยีเพื่อต้องการเพิ่มผลผลิตให้สูงขึ้นและเป็นการจัดการของเกษตรกรที่เหมาะสมในท้องถิ่น แต่ผลที่ตามมาก็คือการลงทุนในการจัดซื้อปัจจัยการผลิต ในการเพิ่มผลผลิตพืช-สัตว์ ดังรายละเอียดขั้นต้นและวิธีการปฏิบัติดังต่อไป

ตารางที่ 3 แสดงต้นทุนการผลิตและผลตอบแทนข้าวนาปี-ข้าวนาปรัง

|  |  |  |  |  |
| --- | --- | --- | --- | --- |
| **ที่** | **รายการ** | **ต้นทุนการผลิต (บาท/ไร่)** | | **หมายเหตุ** |
| **ข้าวนาปี** | **ข้าวนาปรัง** |
| 1 | ค่าเตรียมดิน - ไถดะ  - ไถแปร | 250  250 | 250  250 |  |
| 2 | ค่าเมล็ดพันธุ์ | 750 | 750 |  |
| 3 | ค่าสารเคมีคุมวัชพืช | 180 | 180 |  |
| 4 | ค่าปุ๋ยเคมี, ฮอร์โมน | 1,200 | 1,200 |  |
| 5 | ค่าสารเคมีกำจัดโรค-แมลง | 300 | 450 |  |
| 6 | ค่าน้ำมันเชื้อเพลิง | 200 | 300 |  |
| 7 | ค่ารถเกี่ยว | 500 | 500 |  |
| **รวม** | | **3,630** | **3,880** |  |
| ผลผลิตเฉลี่ย | | 600 กก./ไร่ | 700 กก./ไร่ |  |
| ราคาเฉลี่ย | | 7 บาท/กก. | 7 บาท/กก. |  |
| รายได้รวม | | 4,200 บาท/ไร่ | 4,900 บาท/ไร่ |  |
| **รายได้สุทธิ** | | **570บาท/ไร่** | **1,020 บาท/ไร่** |  |

ตารางที่ 4 แสดงต้นทุนและผลตอบแทนการผลิตถั่วเขียวปลายฤดูฝน

|  |  |  |  |  |
| --- | --- | --- | --- | --- |
| **ที่** | **รายการ** | | **ต้นทุนการผลิต (บาท/ไร่)** | **หมายเหตุ** |
| 1 | ค่าเตรียมดิน | | 300 |  |
| 2 | ค่าเมล็ดพันธุ์ | | 200 |  |
| 3 | ค่าจ้างแรงงาน | | 500 |  |
| 4 | ค่าปุ๋ยสูตร 46-0-0 | | 200 |  |
| 5 | ค่าน้ำมันเชื้อเพลิง | | 100 |  |
| 6 | ค่าสี | | 300 |  |
| 7 | | ค่าสารเคมีป้องกันกำจัดโรค  และแมลงวัชพืช | 150 |  |
| **รวม** | | | **1,750 บาท** |  |
| ผลผลิตเฉลี่ย | | | 250 กก./ไร่ |  |
| ราคาเฉลี่ย | | | 10 บาท/กก. |  |
| รายได้รวม | | | 2,500 บาท/ไร่ |  |
| **รายได้สุทธิ** | | | 1. **บาท/ไร่** |  |

ตารางที่ 5 แสดงขั้นตอนการปฏิบัติและต้นทุนการเลี้ยงโค (2 ตัว)

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **ต้นทุนการผลิต (บาท/2 ตัว)** | | | **หมายเหตุ** |
| **ปีที่ 1** | **ปีที่ 2** | **ปีที่ 3** |
| 1 | ค่าพันธุ์โค | 10,000 | - | - |  |
| 2 | ค่าโรงเรือน | 2,000 | - | - |  |
| 3 | ค่ายารักษาโรค | 1,040 | 1,040 | 1,040 |  |
| 4 | ค่าอาหารเสริม | 1,913 | 1,913 | 1,913 |  |
| **รวม** | | **14,953** | **2,953** | **2,953** |  |

ตารางที่ 6 แสดงขั้นตอนการปฏิบัติและต้นทุนการเลี้ยงสุกร (2 ตัว)

|  |  |  |  |  |  |
| --- | --- | --- | --- | --- | --- |
| **ที่** | **รายการ** | **ต้นทุนการผลิต (บาท/2 ตัว)** | | | **หมายเหตุ** |
| **รุ่นที่ 1** | **รุ่นที่ 2** | **รุ่นที่ 3** |
| 1 | ค่าโรงเรือน | 583 | - | - |  |
| 2 | ค่าลูกสุกร | 1,400 | 1,400 | 1,400 |  |
| 3 | ค่านมเทียม | 560 | 560 | 560 |  |
| 4 | ค่าอาหารผง | 720 | 720 | 720 |  |
| 5 | ค่าปลายข้าว-รำข้าว | 650 | 650 | 650 |  |
| 6 | ค่าวัคซีน-ยารักษาโรค | 300 | 300 | 300 |  |
| **รวม** | | **4,213** | **3,630** | **3,630** |  |

ตารางที่ 7 แสดงขั้นตอนการปฏิบัติและต้นทุนการเลี้ยงไก่พื้นเมือง (100 ตัว)


|  |  |  |  |  |  |
| --- | --- | --- | --- | --- | --- |
| **ที่** | **รายการ** | **ต้นทุนการผลิต (บาท/100 ตัว)** | | | **หมายเหตุ** |
| **รุ่นที่ 1** | **รุ่นที่ 2** | **รุ่นที่ 3** |
| 1 | ค่าอาหาร | 468 | 468 | 468 |  |
| 2 | ค่าโรงเรือนและอุปกรณ์ | 1,500 | - | - |  |
| **รวม** | | **1,968** | **468** | **468** |  |

ตารางที่ 8 แสดงขั้นตอนการปฏิบัติและต้นทุนการเลี้ยงเป็ด (500 ตัว)


|  |  |  |  |  |
| --- | --- | --- | --- | --- |
| **ที่** | **รายการ** | **ต้นทุนการผลิต (บาท/500 ตัว)** | | **หมายเหตุ** |
| **รุ่นที่ 1** | **รุ่นที่ 2** |
| 1 | ค่าพันธุ์ | 750 | 750 |  |
| 2 | ค่าอาหาร | 2,000 | 2,000 |  |
| **รวม** | | **2,750** | **2,750** |  |

พื้นที่เหมาะสม และไม่เหมาะสม (Zoning)














**ปฏิทินการปลูกพืชหรือการผลิต**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ชนิดพืช** | **ธ.ค** | **ม.ค** | **ก.พ** | **มี.ค** | **เม.ย** | **พ.ค** | **มิ.ย** | **ก.ค** | **ส.ค** | **ก.ย** | **ต.ค** | **พ.ย** | **หมายเหตุ** |
| 1. ข้าวนาปี |  |  |  |  |  |  |  |  |  |  |  |  |  |
| 1. ข้าวนาปรัง |  |  |  |  |  |  |  |  |  |  |  |  |  |
| 1. อ้อยโรงงาน |  |  |  |  |  |  |  |  |  |  |  |  |  |
| 1. ข้าวโพดเลี้ยงสัตว์ |  |  |  |  |  |  |  |  |  |  |  |  |  |
| 1. ถั่วเขียว |  |  |  |  |  |  |  |  |  |  |  |  |  |
| 1. ถั่วเหลือง |  |  |  |  |  |  |  |  |  |  |  |  |  |
| 1. มันสำปะหลัง |  |  |  |  |  |  |  |  |  |  |  |  |  |
| 1. ไม้ผล |  |  |  |  |  |  |  |  |  |  |  |  |  |
| 1. ไม้ยืนต้น |  |  |  |  |  |  |  |  |  |  |  |  |  |

2.1.2 ประเด็นปัญหา สภาพของปัญหาแนวทางการแก้ไข

ตารางที่ 9 แสดงประเด็นปัญหา สภาพของปัญหาและแนวทางการแก้ไข

|  |  |  |  |  |
| --- | --- | --- | --- | --- |
| ปัญหาและกลุ่มของปัญหา | สภาพของปัญหา | แนวทางการแก้ไข | หมู่บ้านเป้าหมาย | ความสำคัญเร่งด่วน |
| **1.ด้านพื้นที่และทรัพยากร** |  |  |  |  |
| 1.1 สภาพลักษณะและสมรรถนะของดิน | -ดินขาดความอุดมสมบูรณ์ทางธรรมชาติ | -ส่งเสริมให้ความรู้เกี่ยวกับการปรับปรุงบำรุงดิน  -ส่งเสริมให้เกษตรกรปลูกพืชหมุนเวียน | ทุกหมู่บ้าน |  |
| 1.2 สภาพแหล่งน้ำและน้ำเพื่อการเกษตร | -คลองธรรมชาติเก็บกักน้ำได้ในปริมาณน้อย  -พื้นที่ทำการเกษตรมีแหล่งน้ำไม่เพียงพอ | -การปลูกหญ้าแฝกตามคันแหล่งน้ำเพื่อลดการชะล้างพังทลายของดิน  -การขุดลอกคลองที่ตื้นเขิน  -ส่งเสริมการดูแลบำรุงรักษาแหล่งน้ำ  -ไม่มีทุนในการขุดเจาะ | หมู่ที่ 3  ทุกหมู่บ้าน |  |

|  |  |  |  |  |
| --- | --- | --- | --- | --- |
| ปัญหาและกลุ่มของปัญหา | สภาพของปัญหา | แนวทางการแก้ไข | หมู่บ้านเป้าหมาย | ความสำคัญเร่งด่วน |
| **2.ด้านการผลิตสินค้าและการตลาด** |  |  |  |  |
| 2.1 ข้าวและพืชไร่ | เมล็ดพันธุ์ไม่มีคุณภาพ  ต้นทุนการผลิตสูง  ราคาผลผลิตต่ำ | -มีการคัดเลือกเมล็ดพันธุ์ที่มีคุณภาพ  -จัดตั้งกองทุนเมล็ดพันธุ์ตำบล  -ส่งเสริมและถ่ายทอดความรู้การใช้สารชีวภัณฑ์แทนสารเคมี  -ส่งเสริมการใช้ปุ๋ยตามค่าวิเคราะห์ดิน  -ส่งเสริมการลงตรวจแปลงอย่างสม่ำเสมอ  -ส่งเสริมการผลิตที่ดีผลผลิตตรงตามความต้องการของตลาด  -ผลผลิตมีคุณภาพสามารถกำหนดราคาได้ | หมู่ที่ 3  ทุกหมู่บ้าน  ทุกหมู่บ้าน |  |
| 2.2 การเลี้ยงโค สุกร เป็ด และไก่ | เกิดโรคระบาด | -ส่งเสริมวิธีการเลี้ยงที่ดีและถูกต้อง  -ส่งเสริมการสร้างโรงเรือนที่ดี ถูกสุขลักษณะ  -ถ่ายทอดความรู้สวัสดิภาพของสัตว์ | ทุกหมู่บ้าน |  |

|  |  |  |  |  |
| --- | --- | --- | --- | --- |
| ปัญหาและกลุ่มของปัญหา | สภาพของปัญหา | แนวทางการแก้ไข | หมู่บ้านเป้าหมาย | ความสำคัญเร่งด่วน |
| **3. ด้านเกษตรกรและองค์กรเกษตรกร** |  |  |  |  |
| 3.1 กลุ่มยุวเกษตรกร | เยาวชนขาดความสนใจในอาชีพด้านการเกษตร | -ส่งเสริมกิจกรรมเกี่ยวกับการเกษตรให้ร่วมทำ  -ศึกษาดูงานจากสถานที่ที่ทำจริงแล้วประสบความสำเร็จทางด้านการเกษตร  -ถ่ายทอดความรู้ปรัชญาเศรษฐกิจพอเพียง | ทุกหมู่บ้าน |  |
| 3.2 กลุ่มแม่บ้านเกษตรกร | ผู้นำกลุ่มขาดทักษะและความสามารถ  สมาชิกกลุ่มขาดความศรัทธาต่อกลุ่ม | -คัดเลือกผู้นำที่มีความสนใจและมีความสามารถพร้อมการทำการอบรมถ่ายทอดองค์ความรู้ให้แก่ผู้นำกลุ่ม  -สร้างความสำนึกรักบ้านเกิดให้แก่สมาชิกกลุ่ม  -ส่งเสริมการทำกิจกรรมเป็นกลุ่มเพื่อสร้างความคุ้นเคยของสมาชิกกลุ่ม | ทุกหมู่บ้าน |  |

|  |  |  |  |  |
| --- | --- | --- | --- | --- |
| ปัญหาและกลุ่มของปัญหา | สภาพของปัญหา | แนวทางการแก้ไข | หมู่บ้านเป้าหมาย | ความสำคัญเร่งด่วน |
| **4. ด้านการแปรรูปผลผลิตและผลิตภัณฑ์** |  |  |  |  |
| 4.1 ผู้ผลิตขาดการวางแผนการผลิตสินค้า | ผลผลิตมากล้นตลาด  ผลผลิตขาดคุณภาพ | ส่งเสริมการวางแผนการผลิต  ส่งเสริมการผลิตที่ได้มาตรฐาน | ทุกหมู่บ้าน |  |
| 4.2 ศูนย์รวบรวมผู้ผลิตสินค้า | ถูกเอารัดเอาเปรียบทางด้านราคาผลผลิต | ส่งเสริมการผลิตผลผลิตที่มีคุณภาพ | ทุกหมู่บ้าน |  |
| 4.3 ศูนย์จำหน่ายสินค้าการเกษตร | ขาดตลาดกลางในท้องถิ่น | -เสนอของบประมาณในหน่วยงานที่เกี่ยวข้อง  -รวมกลุ่มวางแผนด้านการตลาดของตำบล | ทุกหมู่บ้าน |  |
| 4.4 รายได้ต่ำ | ขาดอาชีพเสริม หรือรายได้อย่างต่อเนื่อง | -ส่งเสริมการฝึกอาชีพเพื่อหารายได้เสริม  -สร้างองค์ความรู้ในการวางแผนการผลิตให้แก่เกษตรกรผู้สนใจ | ทุกหมู่บ้าน |  |

๒.๒ การจัดทำ TOWS Matrix

|  |  |  |
| --- | --- | --- |
|  | จุดแข็ง (S)  -มีพื้นที่เหมาะแก่การปลูกข้าว  -พื้นที่ปลูกข้าวขาวดอกมะลิ 105 ได้  -มีเขตชลประทานบางพื้นที่ | จุดอ่อน (W)  -น้ำท่วม  -ชลประทานไม่ทั่วถึง  -ขาดการปรับปรุงบำรุงดิน  -ต้นทุนการผลิตสูง |
| โอกาส (O)  -เส้นทางคมนาคมสะดวก  -มีนโยบายสนับสนุนจากภาครัฐ/เอกชน  -มีแหล่งเงินทุน (ธกส./กองทุนหมู่บ้าน) | SO กลยุทธ์เชิงรุก  -พัฒนาตลาดการเกษตร  -ส่งเสริมการแปรรูปสินค้า  -การท่องเที่ยวเชิงเกษตร  -ส่งเสริมการผลิตเมล็ดข้าวพันธุ์ดี | WO กลยุทธ์เชิงแก้ไข  -สร้างแหล่งชลประทาน/เก็บกักน้ำ  -ปรับเปลี่ยนการปลูกพืช (ปลูกพืชหมุนเวียน)  -การพัฒนาประสิทธิภาพการผลิตพืช |
| ภัยคุกคาม (T)  -เป็นพื้นที่รับน้ำ (จากแม่น้ำปิง)  -ขาดแหล่งรับซื้อผลผลิต  -พ่อค้าคนกลางมีอำนาจกำหนดราคา  -ภัยธรรมชาติ  -พื้นที่ไม่มีเอกสารสิทธิ์ | ST กลยุทธ์เชิงป้องกัน  -จัดระบบการปลูกพืช  -โครงการสร้างตลาดการเกษตร/กลุ่มเครือข่าย | WT กลยุทธ์เชิงรับ  -สร้างอาชีพเสริมให้กับเกษตรกร  -ส่งเสริมSF+YSFให้มีในพื้นที่ |

กำหนดเป็นกลยุทธ์ ดังนี้

1. กลยุทธ์เชิงรุก

- ส่งเสริมและพัฒนาสินค้าการเกษตรให้ได้มาตรฐานสินค้าทางการเกษตร

- ส่งเสริมเครือข่ายเกษตรกรและศูนย์เรียนรู้ในชุมชน

- ส่งเสริมแหล่งท่องเที่ยวเชิงเกษตร

1. กลยุทธ์เชิงแก้ไข

- โครงการสร้างแหล่งชลประทานและแหล่งเก็บกักน้ำ

- โครงการพัฒนาประสิทธิภาพการผลิตพิช

- โครงการปลูกพืชหมุนเวียนหรือปลูกพืชหลากหลาย

1. กลยุทธ์เชิงป้องกัน

- โครงการจัดระบบการปลูกพืช

- โครงการสร้างตลาดเกษตร

1. กลยุทธ์เชิงรับ

- โครงการสร้างอาชีพเสริมให้กับเกษตรกร

**บทที่ 3**

**ทิศทาง/แนวทางการพัฒนาเกษตรระดับตำบล**

3.1 พัฒนาการผลิตสินค้า

**ข้าว**

เป้าหมาย

เกษตรกรต้นแบบพร้อมที่จะปรับวิธีในการผลิตข้าว หมู่บ้านละ 4 ราย จำนวน 44 ราย

กลยุทธ์หรือวิธีการดำเนินงาน

กลยุทธ์ที่ 1 ลดต้นทุนการผลิต

-โครงการที่ 1 โครงการส่งเสริมการทำปุ๋ยหมักและปุ๋ยน้ำหมักชีวภาพ

-โครงการที่ 2 โครงการส่งเสริมการปลูกพืชบำรุงดินและใช้สารชีวภัณฑ์กำจัดศัตรูพืช

กลยุทธ์ที่ 2 เพิ่มมูลค่าข้าว

-โครงการที่ 1 โครงการแปรรูปข้าว

**พืชไร่**

เป้าหมาย

เกษตรกรที่ปลูกพืชไร่ในตำบลทุ่งหลวง จำนวน 20 ราย

กลยุทธ์หรือวิธีการดำเนินงาน

กลยุทธ์ที่ 1 เพิ่มมูลค่าผลผลิต

-โครงการที่ 1 โครงการส่งเสริมการผลิตเป็นแปลงเมล็ดพันธุ์

3.2 พัฒนาเกษตรกร/กลุ่ม/องค์กร

3.2.1 Smart Farmer

เป้าหมาย เกษตรกรตัวแทนหมู่บ้าน จำนวน 11 ราย

กลยุทธ์หรือวิธีการดำเนินงาน

กลยุทธ์ที่ 1 ปรับเปลี่ยนแนวคิดการทำการเกษตรแบบใหม่

-โครงการที่ 1 โครงการปรับเปลี่ยนแนวคิดเกษตรกรสู่เกษตรกรปราดเปรื่อง

-โครงการที่ 2 โครงการสร้างเกษตรกรปราดเปรื่องเข้มแข็งในชุมชน

3.2.2 วิสาหกิจชุมชน

เป้าหมาย จัดตั้งกลุ่มวิสาหกิจชุมชนในตำบล 2 กลุ่ม สมาชิกกลุ่มละ 10 ราย จำนวน 20 ราย

กลยุทธ์หรือวิธีการดำเนินงาน

กลยุทธ์ที่ 1 วิสาหกิจชุมชนเข้มแข็ง

-โครงการที่ 1 โครงการศึกษาดูงานวิสาหกิจชุมชนเข้มแข็งที่ประสบความสำเร็จ

3.3 พัฒนาพื้นที่และทรัพยากรทางการเกษตร

3.3.1 ที่ดิน

เป้าหมาย เกษตรกรต้นแบบจำนวน 40 ราย

วิธีการดำเนินงานหรือกลยุทธ์

กลยุทธ์ที่ 1 ปรับปรุงบำรุงดิน

-โครงการที่ 1 โครงการปลูกพืชปุ๋ยสดไถกลบบำรุงดิน

-โครงการที่ 2 โครงการปลูกพืชหมุนเวียนตัดวงจรแมลงศัตรูพืช

กลยุทธ์ที่ 2 ปุ๋ยชีวภาพบำรุงดิน

-โครงการที่ 1 โครงการลดปุ๋ยเคมีด้วยการเติมปุ๋ยชีวภาพลงดิน

3.3.2 แหล่งน้ำ

เป้าหมาย เกษตรกรต้นแบบจำนวน 40 ราย

วิธีการดำเนินงานหรือกลยุทธ์

กลยุทธ์ที่ 1 บำรุงดูแลแหล่งน้ำ

-โครงการที่ 1 โครงการปลูกหญ้าแฝกริมแหล่งน้ำ

-โครงการที่ 2 โครงการกำจัดวัชพืชน้ำในแหล่งน้ำที่เยอะเกินไป

กลยุทธ์ที่ 2 สร้างอาชีพเสริม

-โครงการที่ 1 โครงการปลูกผักน้ำและเลี้ยงปลาเสริมรายได้

ตารางโครงการและงบประมาณตามแผนพัฒนาการเกษตรระดับตำบล

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินการ | วิธีดำเนินงาน | ปริมาณงาน/งบประมาณ | | | | | | | | | | ผู้รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| งาน | งปม. | งาน | งปม. | งาน | งปม. | งาน | งปม. | งาน | งปม. |
| พัฒนาการผลิตสินค้า | 1.โครงการส่งเสริมการทำปุ๋ยหมักและปุ๋ยน้ำหมักชีวภาพ | เพื่อลดต้นทุนการผลิต | เกษตรกรต้นแบบ 44 ราย หมู่บ้านละ 4 ราย | ทุกหมู่บ้าน | -อบรมถ่ายทอดความรู้  -ลงมือปฏิบัติจริง  -นำไปทดลองใช้จริงในแปลงปลูก  -ติดตามผลการนำไปใช้  -สรุปผลการใช้และเผยแพร่ต่อ |  |  |  | 10,000  บาท |  | 10,000  บาท |  | 10,000  บาท |  |  | กรมพัฒนาที่ดิน สุโขทัย/สำนักงานเกษตรอำเภอ  คีรีมาศ |
|  | 2.โครงการแปรรูปข้าว | เพื่อเพิ่มมูลค่าสินค้าทางการเกษตร | เกษตรกรต้นแบบ 44 ราย หมู่บ้านละ 4 ราย | ทุกหมู่บ้าน | -อบรมถ่ายทอดความรู้  -ศึกษาดูงาน  -ลงมือปฏิบัติจริง  -ทดลองขายตลาด |  |  |  | 20,000  บาท |  | 20,000  บาท |  | 20,000  บาท |  |  | สำนักงานพัฒนาชุมชนและสำนักงานเกษตร อำเภอ  คีรีมาศ |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินการ | วิธีดำเนินงาน | ปริมาณงาน/งบประมาณ | | | | | | | | | | ผู้รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| งาน | งปม. | งาน | งปม. | งาน | งปม. | งาน | งปม. | งาน | งปม. |
| พัฒนาการผลิตสินค้า | 3.โครงการส่งเสริมการผลิตเป็นแปลงเมล็ดพันธุ์ | เพื่อเพิ่มมูลค่าสินค้าทางการเกษตร | เกษตรกรเป้าหมาย 20 ราย | แปลงปลูกเกษตรกรเป้าหมาย | -อบรมถ่ายทอดความรู้  -ศึกษาดูงาน  -ลงมือปฏิบัติจริงในแปลงปลูก  -ติดตามผล  -สรุปผลการทำแปลงเมล็ดพันธุ์ |  |  |  |  |  | 800,000  บาท |  |  |  |  | สำนักงานเกษตรจังหวัดสุโขทัย/สำนักงานเกษตรอำเภอ  คีรีมาศ |
| พัฒนาเกษตรกร/กลุ่ม/องค์กร | 1.โครงการปรับเปลี่ยนแนวคิดเกษตรกรสู่เกษตรกรปราดเปรื่อง | เพื่อมีเกษตรกรต้นแบบที่ดีในชุมชน | เกษตรกรตัวแทนหมู่บ้าน จำนวน 11 ราย | บ้านและแปลงปลูกเกษตรกรตัวอย่าง | -อบรมปรับเปลี่ยนความคิด  -ศึกษาดูงาน  -ลงมือปฏิบัติจริงในแปลงปลูก  -ติดตามผล |  |  |  | 5,000  บาท |  | 5,000  บาท |  | 5,000  บาท |  |  | สำนักงานเกษตรจังหวัดสุโขทัย/สำนักงานเกษตรอำเภอ  คีรีมาศ |
|  | 2.โครงการสร้างเกษตรกรปราดเปรื่องเข้มแข็ง | เกษตรกรต้นแบบถ่ายทอดสู่เกษตรกรในชุมชนได้ | เกษตรกรตัวแทนหมู่บ้าน จำนวน 11 ราย | บ้านและแปลงปลูกเกษตรกรตัวอย่าง | -ขยายผลต่อเกษตรกรท่านอื่นที่สนใจต่อจากโครงการที่ 1 |  |  |  | 5,000  บาท |  | 5,000  บาท |  | 5,000  บาท |  |  | สำนักงานเกษตรอำเภอ  คีรีมาศ |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินการ | วิธีดำเนินงาน | ปริมาณงาน/งบประมาณ | | | | | | | | | | ผู้รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| งาน | งปม. | งาน | งปม. | งาน | งปม. | งาน | งปม. | งาน | งปม. |
| พัฒนาเกษตรกร/กลุ่ม/องค์กร | 3.ศึกษาดูงานวิสาหกิจชุมชนเข้มแข็งที่ประสบความสำเร็จ | เพื่อเป็นแรงจูงใจและเสริมประสบการณ์ให้แก่สมาชิกวิสาหกิจชุมชน | สมาชิกกลุ่มวิสาหกิจ  จำนวน 20 ราย | กลุ่มวิสาหกิจที่ประสบความสำเร็จจริง | -ศึกษาดูงาน  -สังเคราะห์ประสบการณ์ที่ได้รับจากการดูงาน  -นำผลสังเคราะห์มาปรับใช้ในกลุ่ม |  |  |  |  |  | 50,000  บาท |  |  |  |  | สำนักงานเกษตรจังหวัดสุโขทัย/สำนักงานเกษตรอำเภอ  คีรีมาศ |
| พัฒนาพื้นที่และทรัพยากรทางการเกษตร | 1.ปลูกพืชปุ๋ยสดไถกลบบำรุงดิน | เพื่อปรับปรุงดินที่เสื่อมโทรมและเติมอิทรียวัตถุลงดิน | เกษตรกรต้นแบบ 40 ราย | แปลงปลูกเกษตรกรต้นแบบ | -รับเมล็ดพันธุ์ปุ๋ยพืชสด  -หว่านในแปลงปลูก  -ไถกลบปุ๋ยพืชสด |  |  |  | 20,000  บาท |  | 20,000  บาท |  | 20,000  บาท |  |  | สำนักงานเกษตรอำเภอ  คีรีมาศ |
| ที่ดิน | 2.โครงการปลูกพืชหมุนเวียนตัดวงจรแมลงศัตรูพืช | เพื่อลดการระบาดของแมลงศัตรูพืชและลดการเสื่อมโทรมของดิน | เกษตรกรต้นแบบ 40 ราย | แปลงปลูกเกษตรกรต้นแบบ | -ปลูกพืชใบเลี้ยงเดี๋ยวและใบเลี้ยงคู่สลับกันในแปลงปลูกพื้นที่เดิม |  |  |  | 20,000  บาท |  | 20,000  บาท |  | 20,000  บาท |  |  | สำนักงานเกษตรอำเภอ  คีรีมาศ |
| 3.โครงการลดปุ๋ยเคมีด้วยการเติมปุ๋ยชีวภาพลงดิน | เพื่อลดต้นทุนการผลิตและลดการอัดแน่นของดิน | เกษตรกรต้นแบบ 40 ราย | แปลงปลูกเกษตรกรต้นแบบ | -อบรมและทดลองทำปุ๋ยชีวภาพ  -ใช้ปุ๋ยชีวภาพในแปลงทดลอง |  |  |  | 20,000  บาท |  | 20,000  บาท |  | 20,000  บาท |  |  | กรมพัฒนาที่ดิน สุโขทัย/สำนักงานเกษตรอำเภอ  คีรีมาศ |
| ประเภท/ด้าน | โครงการ | วัตถุประสงค์ | เป้าหมาย | พื้นที่ดำเนินการ | วิธีดำเนินงาน | ปริมาณงาน/งบประมาณ | | | | | | | | | | ผู้รับผิดชอบ |
| ปี 2566 | | ปี 2567 | | ปี 2568 | | ปี 2569 | | ปี 2570 | |
| งาน | งปม. | งาน | งปม. | งาน | งปม. | งาน | งปม. | งาน | งปม. |
| พัฒนาพื้นที่และทรัพยากรทางการเกษตร | 1.โครงการปลูกหญ้าแฝกริมแหล่งน้ำ | เพื่อลดการพังทลายของดินทำให้แหล่งน้ำตื้นเขิน | เกษตรกรต้นแบบจำนวน 40 ราย | บริเวณแหล่งน้ำทุกหมู่บ้าน | -รับพันธุ์หญ้าแฝก  -ดำเนินการปลูกข้างแหล่งน้ำในชุมชน |  |  |  | 5,000  บาท |  | 5,000  บาท |  | 5,000  บาท |  |  | กรมพัฒนาที่ดิน/สนง.เกษตรอำเภอคีรีมาศ |
| แหล่งน้ำ | 2.โครงการกำจัดวัชพืชน้ำในแหล่งน้ำที่เยอะเกินไป | เพื่อลดมลภาวะทางน้ำ | เกษตรกรต้นแบบจำนวน 40 ราย | บริเวณแหล่งน้ำทุกหมู่บ้าน | -สำรวจแหล่งน้ำ  -กำจัดวัชพืชในแหล่งน้ำ |  |  |  | 5,000  บาท |  | 5,000  บาท |  | 5,000  บาท |  |  | ผู้นำชุมชนทุกหมู่บ้าน/เกษตรตำบล |
| 3.โครงการปลูกผักน้ำและเลี้ยงปลาเสริมรายได้ | เพื่อสร้างอาชีพเสริมให้แก่เกษตรกร | เกษตรกรต้นแบบจำนวน 40 ราย | บริเวณแหล่งน้ำที่บ้านเกษตรกร | -รับพันธุ์ปลาและเพาะพันธุ์พืชน้ำ  -ดำเนินการเลี้ยงปลาและปลูกพืชน้ำเพื่อเก็บจำหน่าย |  |  |  | 10,000  บาท |  | 10,000  บาท |  | 10,000  บาท |  |  | กรมประมง/สนง.เกษตรอำเภอคีรีมาศ |